Diari Oficial de la Generalitat Valenciana


Sumari del DOGV 4508, del 27-05-2003 (2003/6163)

ORDE de 12 de maig de 2003, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000 i l'Orde de 16 de desembre de 2002, pel que fa als programes d'arreplegada de cadàvers d'oví-cabrum generats en explotacions ramaderes, i es publiquen imports globals i línies pressupostàries que financen determinades ajudes gestionades per la Direcció General d'Innovació Agrària i Ramaderia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6163


Data del document
:   12-05-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * explotació agrària
    * residu agrícola
    * caprí
    * suport econòmic
    * oví
    * ajuda pública

ORDE de 12 de maig de 2003, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000 i l'Orde de 16 de desembre de 2002, pel que fa als programes d'arreplegada de cadàvers d'oví-cabrum generats en explotacions ramaderes, i es publiquen imports globals i línies pressupostàries que financen determinades ajudes gestionades per la Direcció General d'Innovació Agrària i Ramaderia. [2003/X6163]
  
En l'Orde de 24 de novembre de 2000 es van establir distints tipus d'ajudes per a millorar la competitivitat de les explotacions ramaderes, i entre elles, en el grup D), ?Programes de residus ramaders?, ajudes per a l'arreplegada de cadàvers d'animals procedents d'explotacions ramaderes de la Comunitat Valenciana, i s'establia una vigència temporal d'estes.
  
No obstant això, per al bestiar oví i cabrum, mentre es posa en marxa un sistema d'assegurances semblants a l'establit per al bestiar boví, s'estima convenient mantindre l'ajuda d'arreplegada dels cadàvers d'oví-cabrum cap a les plantes de transformació autoritzades per a tal efecte, per al seu tractament i posterior eliminació, modificant l'Orde de 16 de desembre de 2002, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000 pel que fa als programes d'arreplegada de cadàvers, i s'establix una nova convocatòria per al 2003 de les ajudes d'arreplegades de cadàvers oví-cabrum generats en explotacions ramaderes.
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
S'amplia la vigència establida en l'article 3.D d.1 de l'Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desplegats en explotacions ramaderes, per a les ajudes corresponents a ?Programes de residus ramaders d'arreplegada de cadàvers d'animals procedents d'explotacions ramaderes- (DOGV núm. 3891, de 4 de desembre), fins al 31 d'agost del 2003.
  
Article 2
  
Les sol·licituds d'ajudes presentades a l'empara de l'Orde de 16 de desembre de 2002, en la qual s'establix una nova convocatòria per a l'exercici 2003 de les ajudes per a l'arreplegada de cadàvers d'oví i cabrum, de conformitat amb les disposicions de les seues bases reguladores, establides en l'Orde de 18 de juny de 2002, de la Conselleria d'Agricultura, Pesca i Alimentació, per la qual s'amplien les línies previstes en l'orde de 24 de novembre de 2000, per la qual s'establixen ajudes a inversions i programes de qualitat desplegats en explotacions ramaderes i les modificacions introduïdes per les órdens de 8 de juny de 2001, de 25 d'octubre de 2001, de 16 d'abril de 2002 i de 18 de juny de 2002 i 30 d'octubre de 2002, podran ratificar la seua sol·licitud per a la prestació dels servicis en els mesos de juliol i agost del 2003, en el termini de 15 dies des de la publicació de la present orde.
  
Article 3
  
Es modifica el paràgraf primer de l'article quart de l'Orde de 16 de desembre de 2002, en la qual s'establix una nova convocatòria per a l'exercici 2003 de les ajudes per a l'arreplegada de cadàvers d'oví i cabrum, que queda de la manera següent:
  
?Estes ajudes corresponen a l'aplicació pressupostària 12.04. 714.80 4, línia T3081000, del pressupost de la Generalitat Valenciana per a l'exercici 2003, i amb un import global màxim de 560.708 euros, aportats íntegrament per la Generalitat Valenciana.-
  
Article 4
  
S'amplia el termini de justificació dels servicis referits en l'article segon de la present orde, en la condicions establides en l'article 11 de l'Orde de 24 de novembre de 2000, fins al 25 de setembre de 2003.
  
Article 5
  
Les ajudes al finançament d'accions d'assessorament per a la millora de la qualitat de la llet produïda i arreplegada en l'explotacions, d'acord amb el que s'establix en el RD 460/2002, de 24 de maig, i en l'Orde de 20 de juny de 2002, de la Conselleria d'Agricultura, Pesca i Alimentació (DOGV núm. 4286, de 5 de juliol de 2002), es concediran en l'exercici 2003 per un import global màxim de 94.000 euros, a càrrec de l'aplicació pressupostària 66.42.90.3233 995.80 4, línia T3082000.
  
Estes ajudes es tramitaran d'acord amb les seues pròpies bases reguladores.
  
DISPOSICIÓ FINAL
  
Primera
  
Es faculta el director general d'Innovació Agrària i Ramaderia per a dictar les disposicions necessàries per a l'aplicació de la present orde.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 12 de maig de 2003
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ